Den 23-årige studerende Xu Zhang fra Slagelse skal forlade landet hurtigst muligt.

Det står klart efter hun er blevet nægtet ophold i Danmark, mens hendes klage over afslag på opholdstilladelse behandles.

Det oplyser Xu Changs tidligere engelsklærer på ZBC i Næstved Toni Andersen.

- Det gør det vanskeligt for hende at være i gang med studierne på CBS, så der bliver hun smidt ud, og så mister hun den tilknytning til Danmark, siger hun og fortsætter:

- Hvad der ellers måtte være af behov for at komme i kontakt med hende under ankesagen, skal fremover foregå med en halv verden på afstand, siger hun.

Læs også : De Radikale: Vi har nogle helt meningsløse bureaukratiske regler

Xu Zhang fik afslag på at få forlænget sin opholdstilladelse, efter Udlændingestyrelsen vurderede, at hun mangler tilstrækkelig tilknytning til Danmark.

Hun skulle oprindeligt have forladt landet den 10. februar, men udvisningen blev udskudt af hendes klage.